पाएं अपने शहर की ताज़ा ख़बरें और फ्री ई-पेपरडाउनलोड करें
मुंबई. अभिनेत्री जिया खान को बुधवार को मुस्लिम रीति-रिवाज से सांताक्रुज के कब्रिस्तान में सुपुर्द-ए-खाक (दफनाना) किया गया। परंतु जिया की खुदकुशी का रहस्य अब भी बरकरार है। उसने कहीं 'प्रेम त्रिकोण' की वजह से तो आत्महत्या नहीं की? पुलिस अब इस कोण से भी मामले की जांच कर रही है।
अतिरिक्त पुलिस आयुक्त विश्वास नागरे पाटिल ने बताया कि जिया ने फांसी लगाकर आत्महत्या करने से पहले सूरज पंचोली से बात की थी। जिसकी वजह से मंगलवार को सूरज ने करीब तीन घंटे तक उससे पूछताछ की। सूरज ने जिया के साथ दोस्ती होने की बात पूछताछ के दौरान कबूली है। पर जानकार सूत्रों का कहना है कि सोमवार को जिया और सूरज के बीच 'नीलू' नामक एक लड़की को लेकर बहस हुई थी। इस बात का खुलासा जिया द्वारा सूरज को भेजे गये एसएमएस से हुआ है।
पुलिस सूत्रों का कहना है कि जिया और सूरज के बीच सोमवार को कई बार मोबाइल फोन पर बात हुई थी। इस दौरान जिया ने कुछ एसएमएस भी सूरज को भेजे थे। जिसमें से एक एसएमएस में जिया ने 'तुम नील के साथ डेटिंग पर जाते होÓ यह लिखा था। इसी तरह के एक अन्य एसएमएस में उसने 'यू आर गैटिंग कोल्डÓ यानी तुम बहुत ही भावनाविहीन हो गये हो। यह बात कही थी।
यही कारण है कि अब पुलिस को लग रहा है कि कहीं जिया की आत्महत्या की वजह प्रेम त्रिकोण तो नहीं है। हालांकि अतिरिक्त पुलिस आयुक्त पाटिल का कहना है कि प्रारंभिक जांच में यह आत्महत्या का मामला लग रहा है क्योंकि उसे खुदकुशी करने के लिए उकसाने के अभी तक सबूत नहीं मिले हैं। इसके बावजूद पुलिस ने जिया का मोबाइल फोन और लैपटॉप जब्त करके कॉल रिकार्ड, एसएमएस, ई-मेल और सोशल नेटवर्किंग साइट पर किये गये पोस्ट (संदेश) की जांच कर रही है।
सूरज और जिया के बीच चल रही थी अनबन
अब तक की पुलिस जांच में साफ हो गया है कि अभिनेत्री जिया खान और उसके ब्वॉयफ्रेंड सूरज पंचोली के बीच अनबन चल रही थी। यही कारण है कि जिया ने जब सूरज को एक फिल्म मिलने की जानकारी दी, तो उसने उसे गुलदस्ता भेजा। जिसे जिया ने बिल्डिंग के चौकीदार से कचरापेटी में फेंकवा दिया था। इसी तरह एक बार जिया जब सूरज से मिलने उसके घर गई, तो सूरज ने परिवारवालों के साथ व्यस्थ होने की बात कह कर उसे दरवाजे पर से ही लौटा दिया था।
आठ महीने पहले भी किया था आत्महत्या का प्रयास
जिया ने सोमवार की रात खुदकुशी करने से आठ महीने पहले अपनी कलाई की नश काट कर आत्महत्या करने का प्रयास किया था। इस प्रकार का खुलासा अब हुआ है। जिया की आत्महत्या के मामले की जांच में जुटे एक पुलिस अधिकारी ने बताया कि उसके बेडरूम से आयुर्वेदिक नींद की गोलियां बरामद हुई हैं। इसके अलावा आठ महीने पहले शराब के नशे में कलाई की नस काट कर खुदकुशी करने का प्रयास किये जाने की जानकारी भी मिली है।
जिया को दफनाये जाने से पहले उसे आखिरी विदाई देने बॉलीवुड के कई कलाकार पहुंचे। जिसमें रितेश देशमुख, आदित्य पंचोली, उनका बेटा सूरज पंचोली, उर्वशी ढोलकिया, रंजीत, किरण राव, आमिर खान की मां सहित बॉलीवुड की कई मशहूर हस्तियां शामिल थीं। जिया का जनाजा जब उठा, उस वक्त सूरज पंचोली खुद पर काबू नहीं रख सके और फूट-फूट कर रोने लगे।
जिया की मां और बहन का भी हाल ऐसा ही था। दोनों को परिवार के करीबी लोगों ने संभाल रखा था।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn